b'\n_START_ARTICLE_\nAluminat\n_START_PARAGRAPH_\nAluminat je spojina, ki vsebuje aluminijev oksoanion. Tak\xc5\xa1en je na primer natrijev aluminat NaAlO\xe2\x82\x82. V nomenklaturi anorganskih spojin je aluminat pristavek, ki ozna\xc4\x8duje poliatomski anion s centralnim aluminijevim atomom.\n_START_SECTION_\nMe\xc5\xa1ani oksidi, ki vsebujejo aluminij\n_START_PARAGRAPH_\nObstaja ve\xc4\x8d me\xc5\xa1anih oksidov, ki vsebujejo aluminij, v katerih ni diskretnih ali polimernih aluminatnih ionov. Spineli z generi\xc4\x8dno formulo A\xc2\xb2\xe2\x81\xbaB3+_NEWLINE__NEWLINE_2O2\xe2\x88\x92_NEWLINE__NEWLINE_4 , ki vsebujejo aluminij kot Al\xc2\xb3\xe2\x81\xba, med katere spadata sam mineral spinel in MgAl\xe2\x82\x82O\xe2\x82\x84, so me\xc5\xa1ani oksidi s kubi\xc4\x8dnim gostim skladom O atomov in Al\xc2\xb3\xe2\x81\xba na oktaedrskih polo\xc5\xbeajih. Hrizoberil (BeAl\xe2\x82\x82O\xe2\x82\x84), ki je izomorf olivina, ima heksagonalni gosti sklad kisikovih atomov z aluminijem na oktaedrskih polo\xc5\xbeajih in berilijem na tetraedrskih polo\xc5\xbeajih._NEWLINE_Aluminati ali ortoaluminati se v\xc4\x8dasih imenujejo tudi nekateri oksidi s splo\xc5\xa1no formulo MAlO\xe2\x82\x83. Mednje spada na primer YAlO\xe2\x82\x83. Itrijevi ortoaluminati so me\xc5\xa1ani oksidi s strukturo perovskita. Nekaj oksidov, na primer YAl\xe2\x82\x85O\xe2\x82\x88, ki se imenuje tudi itrijev granat, imajo strukturo granata.\n_START_SECTION_\nHidroksoaluminati\n_START_PARAGRAPH_\nAluminatni anion Al(OH)\xe2\x88\x92_NEWLINE__NEWLINE_4 se pojavlja v raztopinah Al(OH)\xe2\x82\x83 pri visokih pH.\n_START_SECTION_\nAluminatna stekla\n_START_PARAGRAPH_\nIz \xc4\x8diste glinice (Al\xe2\x82\x82O\xe2\x82\x83) se s sedanjimi tehnikami te\xc5\xbeko proizvede steklo, z dodajanjem druge komponente pa se lahko proizvede ve\xc4\x8d vrst aluminatnih stekel. Tovrstna stekla imajo ve\xc4\x8d zanimivih in uporabnih lastnosti, na primer velik lomni koli\xc4\x8dnik, dobro prepustnost za infrarde\xc4\x8do svetlobo, visoko tali\xc5\xa1\xc4\x8de in zmo\xc5\xbenost gostiti lasersko aktivne in fluorescentne ione. Klju\xc4\x8dna metoda za preu\xc4\x8devanje in proizvodnjo ve\xc4\x8d vrst aluminatnih stekel je aerodinami\xc4\x8dno lebdenje, ki zagotavlja veliko \xc4\x8distost taline pri temperaturah, ki presegajo 2000 K._NEWLINE_Snovi, za katere je znano, da tvorijo steklo v binarni kombinaciji z aluminijevim oksidom, so oksidi redkih zemelj, alkalni zemljoalkalijski oksidi (CaO, SrO, BaO), svin\xc4\x8dev oksid in silicijev dioksid._NEWLINE_Al\xe2\x82\x82O\xe2\x82\x83 (aluminat) lahko tvori tudi safirju podobno stekleno keramiko. Ta sposobnost pogosto temelji na sestavi, v kateri se sposobnost tvorjenja stekla in njegova stabilnost prepletata in sta pribli\xc5\xbeno uravnove\xc5\xa1eni.\n_START_SECTION_\nUporaba aluminatov\n_START_PARAGRAPH_\nNatrijev aluminat NaAlO\xe2\x82\x82 se v industrijskem obsegu uporablja kot \xc4\x8dim\xc5\xbea pri barvanju tkanin, v hidrirani obliki pa za obdelavo pitne in odpadne vode, v proizvodnji papirja, zeolitov in keramike, kot katalizator v petrokemi\xc4\x8dni industriji in izomerizaciji alkenov in aminov. Kalcijevi aluminati so pomembna sestavina cementov. Litijev aluminat Li\xe2\x82\x85AlO\xe2\x82\x84 se uporablja v jedrskih elektrarnah.\n_START_SECTION_\nRecikliranje odpadkov\n_START_PARAGRAPH_\nV bli\xc5\xbenji preteklosti se je ogromno raziskav osredoto\xc4\x8dalo na u\xc4\x8dinkovite postopke za ravnanje z odpadki. Raziskave so pokazale, da bi nekateri odpadki lahko bili surovine za mnoge industrije, kar bi zmanj\xc5\xa1alo porabo energije in naravnih virov, zmanj\xc5\xa1alo negativne vplive na okolje in ustvarilo nova podro\xc4\x8dja dela._NEWLINE_Dober primer prihaja iz kovinske industrije, zlasti iz industrije aluminija. Recikliranje aluminija ima pozitivne u\xc4\x8dinke na ohranjanje okolja, ker izkori\xc5\xa1\xc4\x8da tako industrijske kot komunalne odpadke. \xc5\xbdlindra in ostanki, ki so v preteklosti \xc5\xa1teli za odpadek, so zdaj surovina za nekatere visoko donosne nove industrije. Dodana vrednost je uporaba odpadkov, ki se razvr\xc5\xa1\xc4\x8dajo med nevarne odpadke. Trenutne raziskave preu\xc4\x8dujejo uporabnost teh odpadkov za proizvodnjo stekla, keramike, bemita in kalcijevega aluminata.'